סקדילוזאוריים

סקדילוזאוריים (שם מדעי: Scelidosauridae) היא משפחה של דינוזאורים מקבוצת התיראופורה שהיו קרובים לאנקילוזאורים ואולי היו אבותיהם. הם חיו בתחילת היורה לפני 197 עד 183 מיליון שנה והיו פרימיטיביים יחסית לבני קבוצת התיראופורה. הקבוצה תוארה ב-1839 בידי החוקר הבריטי תומאס הנרי האקסלי. המאובנים שלהם התגלו באנגליה, סין, באמריקה הצפונית (אריזונה) ואולי גם בפורטוגל.

הסקדילוזאוריים דמו מעט לאנקילוזאורוס וגם קצת לסטגוזאורוס אך היו קטנים יותר לא יותר מאורך של 4 מטרים, כנראה דו-רגליים והם ניזונו מצמחייה קרקעית בעזרת שיניים קטנות ובעזרת חלל בטן רחב בתוכו מעיים גדולות. המאפיין החשוב שלהם היה שכבת האוסטאודרם שכיסתה את גופם, פחות בנוקשות מהאנקילוזאורים אך יותר מאוכלי צמחים אחרים מתקופתם. מבנה זה אולי הרתיע טורפים גדולים כמו הצרטוזאורוס מלטרוף אותם. 

חלק מהחוקרים כיום רואים במשפחה קבוצה פרפילטית אך אחרים כמו מייקל בנטון (Michael Benton) עוד רואים בה (2004) קבוצה מונופילטית.

סוגים
 Bienosaurus
 Lusitanosaurus?
 סקלידוזאורוס (Scelidosaurus)

קישורים חיצוניים

 

בעלי חיים שתוארו ב-1870
תיראופורה
דינוזאורים שחיו ביורה תחתון
טקסונים שתוארו בידי תומאס הנרי האקסלי
מאובני טקסונים שתוארו ב-1839